62021CJ0713_INF
Tiesas (septītā palāta) 2023. gada 9. februāra spriedums –
Finanzamt X (Zirgu staļļa īpašnieka pakalpojumi)
(lieta C‑713/21) (
1
)
Lūgums sniegt prejudiciālu nolēmumu – Kopējā pievienotās vērtības nodokļa (PVN) sistēma – Direktīva 2006/112/EK – 2. panta 1. punkta c) apakšpunkts – Jēdziens “pakalpojumu sniegšana par atlīdzību” – Vienots pakalpojums, kas ietver zirgu izmitināšanu un apmācību, kā arī to piedalīšanos sacensībās – Atlīdzība, nododot pusi no prasījuma uz ienākumiem no zirgu sacensībās iegūtajām naudas balvām
Nodokļu tiesību aktu saskaņošana – Kopējā pievienotās vērtības nodokļa sistēma – Ar nodokli apliekami darījumi – Pakalpojumu sniegšana pret atlīdzību – Jēdziens – Vienots pakalpojums, kas ietver zirgu izmitināšanu un apmācību, kā arī to piedalīšanos sacensībās – Atlīdzība, nododot pusi no prasījuma uz ienākumiem no zirgu sacensībās iegūtajām naudas balvām – Iekļaušana
(Padomes Direktīvas 2006/112 2. panta 1. punkts c) apakšpunkts)
(skat. 49.–51., 54. un rezolutīvo daļu)
Rezolutīvā daļa
Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 2. panta 1. punkta c) apakšpunkts
ir jāinterpretē tādējādi, ka
vienots pakalpojums, ko sniedz sacensību zirgu apmācību staļļa īpašnieks un kas ietver zirgu izmitināšanu, apmācību, kā arī to dalību sacensībās, ir pakalpojumu sniegšana par atlīdzību šīs tiesību normas izpratnē, ja zirgu īpašnieks par šo pakalpojumu sniedz atlīdzību, nododot pusi no prasījuma uz ienākumiem no naudas balvām, ko viņš iegūst gadījumā, ja zirgu dalība sacensībās ir bijusi veiksmīga.
(
1
)	OV C 119, 14.3.2022.